Diari Oficial de la Generalitat Valenciana


Sumari del DOGV 2587, del 18-09-1995 (1995/836126)

RESOLUCIÓ de 7 de juliol de 1995, de la secretària general de la Conselleria de Sanitat i Consum, per la qual autoritza la creació de la Unitat de Referència de la Comunitat Valenciana d'Insuficiència Respiratòria Crònica i Ventilació Assistida a l'hospital Clínic Universitari de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2587

Data del DOGV
:   18-09-1995

Secció del DOGV
:   ALTRES DISPOSICIONS

Número del document
:   1995/836126


Data del document
:   07-07-1995

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 7 de juliol de 1995, de la secretària general de la Conselleria de Sanitat i Consum, per la qual autoritza la creació de la Unitat de Referència de la Comunitat Valenciana d'Insuficiència Respiratòria Crònica i Ventilació Assistida a l'hospital Clínic Universitari de València.   
Antecedents de fet  
1. El director gerent de l'Hospital Clínic Universitari de València va presentar una sol·licitud per a la crear-hi la Unitat de Referència de la Comunitat Valenciana d'Insuficiència Respiratòria Crònica i Ventilació Assistida a l'Hospital Clínic Universitari de València.  
2. La Comissió de Direcció de l'hospital Clínic Universitari de València va informar favorablement sobre la creació d'aquesta unitat.  
3. En l'expedient s'inclou la proposta de la Direcció General del Servei Valencià de Salut per a la creació de la unitat de referència.  
4. Segons la Resolució d'aquesta Secretaria General de 31 de maig de 1995, es va sotmetre a informació pública la creació de la Unitat de Referència de la Comunitat Valenciana d'Insuficiència Respiratòria Crònica i Ventilació Assistida a l'Hospital Clínic Universitari de València.  
5. El Servei d'Ordenació Sanitària de l'àrea de Planificació Sanitària va emetre sengles informes favorables, sobre els aspectes sanitaris i estructurals, de data 6 de juliol de 1995.  
6. En el període d'exposició pública hi van presentar al·legacions els senyors Juan Moliner IbáÑez, Leopoldo J. López Gómez i Francisco Ferrándiz Ballester.  
Fonaments jurídics  
1. La Secretaria General és competent per a resoldre segons el que disposen l'article setè del Decret 122/1988, de 29 de juliol, i el Decret 37/1994, de 21 de febrer, ambdós de la Generalitat Valenciana, en relació amb l'apartat g) punt primer de l'article 14 del Reial Decret 278/1980, de 25 de gener.  
2. Es compleix el que disposa l'article 15 del Decret 174/1992, de 26 d'octubre, del Consell de la Generalitat Valenciana.  
Vistos els antecedents de fet i els preceptes legals esmentats i la resta d'aplicables, resolc:  
Autoritzar el Servei Valencià de Salut per a la creació de la Unitat de Referència de la Comunitat Valenciana d'Insuficiència Respiratòria Crònica i Ventilació Assistida a l'hospital Clínic Universitari de València. L'activitat de patologia de la son queda pendent d'atribució i distribució territorial.  
València, 7 de juliol de 1995.- La secretària general: Teresa Valls Tomás.